《登焦山》
清代·邵齐焘

晨霁东涉江，金焦俨在目。雨山出中流，相对屹双角。

平生爱奇出，选胜避习熟。未暇汲中泠，朅来问修竹。

昔贤于此栖，为远轩车辱。登岩拜遗祠，高风满崖谷。

大江抱山流，连天入遐瞩。山花润新雨，江风鸣古木。

卜筑吾未能，游目意亦足。回帆向金山，飞檐接云屋。

楼观何耽耽，傥非山所欲。还睨焦洞烟，一拳波上绿。

作者简介：(1718～1769)，字荀慈，号叔山，江苏常熟人。生于清圣祖康熙57年，卒于高宗乾隆34年，年52岁。幼异敏，读书晓大义。乾隆7年（公元1742年）进士，改翰林院庶吉士。散馆，授编修。居词馆10年，纂修书局者再。尝献《东巡颂》，时称为班、扬之亚。性夷旷，年未40，即罢官归。自颜其堂曰“道山禄隐。”主讲常州龙城书院，黄景仁、洪亮吉皆从受学。齐焘善为骈体文，意欲矫陈维崧、吴绮、章藻功三家之失，故所作以气格排奡、色泽斑驳为宗。著有《玉芝堂诗文集》9卷，《清史列传》行于世。